懷慇太孫諱玖，昌德宮李王垠第二子也。母方子，日本帝室。太孫者，高宗皇帝孫，純宗從子也。昭和六年誕，純宗尹太妃名以玖字。遂以玖為昌德宮世子。二十年，日本降於同盟國，爵除。貶為民。乃負籍麻省理工學院。日以滌盤為計。一九五八年改籍美利堅合眾國。以美人茱莉亞·馬洛克為配。一九六三年，歸韓國，營新韓航空。至七九年，航空歇業。又數年，全州宗親以馬氏無嗣故，乃說玖離緣。玖從之。遂居日本。平成十七年七月，卒於東京故李王邸。置靈堂於東京，吊者寥寥。朝鮮舊室宗人謚曰慈仁溫裕德性純粹懷慇皇太孫。葬京畿道南陽州洪裕陵側懷仁園。玖無子，宗人乃舉義王堈孫源為嗣。